దివ్యా దత్తా
1994లో ఇష్క్ మే జీనా ఇష్క్ మే మర్నా సినిమాతో బాలీవుడ్ లో తెరంగేట్రం చేశారు దివ్య. 1995లో సురక్ష సినిమాలో బిందియా పాత్రలో సహాయ నటిగా నటించారు. ఈ సినిమా మంచి విజయాన్నే నమోదు చేసుకుంది. ఓవర్ సీస్ లో ముఖ్యంగా నార్వే, స్వీడన్ దేశాల్లో మంచి వసూళ్ళు సాధించిందీ చిత్రం. అదే సంవత్సరంలో సల్మాన్ ఖాన్ సరసన వీర్గటి సినిమాలో నటించారు. ఈ సినిమా ఫ్లాప్ అయింది.
లైలా (నటి)
లైలా ఒక భారతీయ సినిమా నటి. ఈమె హిందీ, తెలుగు, తమిళ, మలయాళం, కన్నడ భాషా చిత్రాలలో నటించింది. 
ముంబయిలో నివసిస్తున్న లైలా మాడల్ వృత్తిని హాబీగా చేపట్టింది. ఈమె బాలీవుడ్ డైరెక్టర్ మెహమూద్ కంటిలో పడి దుష్మన్ దునియాకా చిత్రంలో తొలి అవకాశం చేజిక్కించుకుంది. తరువాత తెలుగు సినిమా దర్శకుడు ఎస్.వి.కృష్ణారెడ్డి ఈమెను ఎగిరే పావురమా చిత్రంలో పరిచయం చేశాడు. ఆ తర్వాత ఈమె అనేక సినిమాలలో నటించింది. ఈమెకు 2001, 2003 సంవత్సరాలలో వరుసగా ఉత్తమ తమిళనటిగా ఫిలిం పేర్ అవార్డులు లభించాయి.